b'\n_START_ARTICLE_\nKatarzyna Wo\xc5\xbaniak\n_START_SECTION_\nKarriere\n_START_PARAGRAPH_\nP\xc3\xa5 Tor Pilica i Tomasz\xc3\xb3w Mazowiecki innehar hun for tiden banerekorden p\xc3\xa5 3\xc2\xa0000 meter for damer som hun satte i februar 2008. Tidligere hadde hun ogs\xc3\xa5 banerekorden der p\xc3\xa5 500 meter og 1\xc2\xa0000 meter som hun satte 8. desember 2007. Hun hadde ogs\xc3\xa5 banerekorder p\xc3\xa5 Tor Blonie i Sanok p\xc3\xa5 500 meter og i minifirkant begge notert under det polske junior allround mesterskapet i midten av februar 2009._NEWLINE_Wo\xc5\xbaniak debuterte i verdenscupen for senior i november 2008 i Berlin p\xc3\xa5 1\xc2\xa0500 meter i b-gruppa og var ogs\xc3\xa5 med p\xc3\xa5 det polske laget i lagtempo-\xc3\xb8velsen i samme stevne. I junior-VM 2009 i Zakopane fikk hun sin f\xc3\xb8rste internasjonale mesterskapsmedalje siden hun ble nr 3 i allround-konkurransen._NEWLINE_Hun ble etter OL i Vancouver 2010 tildelt ordenen Ridderkors av Polonia Restituta for fremragende prestasjoner i idrett og aktiviteter for \xc3\xa5 fremme og spre ideen om OL._NEWLINE_I en k\xc3\xa5ring i begynnelsen av februar 2011 for idretts\xc3\xa5ret 2010 ble Wo\xc5\xbaniak k\xc3\xa5ret til Warszawas beste idrettsut\xc3\xb8ver.'